

|  |
| --- |
| **Σύλλογος Εμπόρων και Επαγγελματιών Δήμου Θήρας**Φηρά – Θήρας Τ.Κ. 84 700 Τηλ: 22860.25301 – 6945234084  ΠροέδρουFax: 22860.25040 ΠροέδρουΤηλ: 22860.25128 – 6944817915 Γ. ΓραμματέαEmail: emporikossantorinis@gmail.com |

Θήρα, 05/06/2025

Αρ. Πρωτ. 41/2025

**Προς:** FRAPORT AG – Γενικό Διευθυντή ανάπτυξης κ. Βήλο Α. Γεώργιο

**Κοιν.:** Βουλευτή Κυκλάδων κ. Καφούρο Μάρκο, Δήμαρχο Θήρας κ. Ζώρζο Νικόλαο

**Θέμα:** Προτάσεις για την αποκατάσταση της Φήμης και της ανταγωνιστικότητας της Σαντορίνης

**Αξιότιμε κύριε Βήλο,**

Σε απάντηση της επιστολής σας της 16/4/2025 για την οποία σας ευχαριστούμε για το ενδιαφέρων σας θα θέλαμε να σας προτείνουμε κάποιες παρεμβάσεις στο τοπικό μας αεροδρόμιο ώστε να βελτιώσουμε την εικόνα μας αλλά και την προς τους επιβάτες καλή μαρτυρία.

Σαν Σύλλογος προτείνουμε τα ακόλουθα.

1. Να δημιουργηθεί στο χώρο των αφίξεων μια θεματική ενότητα με το Γεωλογικό μας τοπίο.
2. Να δημιουργηθεί στο χώρο των αφίξεων μια ενότητα Πολιτιστικών διαδρομών του νησιού μας ( Μουσεία ).
3. Να δημιουργηθεί στο χώρο των αφίξεων μια ενότητα Οινικού περιεχομένου για την οινική παράδοση του νησιού μας.
4. Να χρηματοδοτηθεί ο εξωραϊσμός της εισόδου πριν την κεντρική πύλη του αεροδρομίου ώστε να ομορφύνει η εικόνα που αντιμετωπίζει ο επισκέπτης κατά την άφιξη και αναχώρησή του.
5. Να μην αναστείλει τη λειτουργία του ξανά το αεροδρόμιο για λόγους επισκευών και ανακατασκευών.

Θεωρούμε ότι αυτά είναι τα ελάχιστα που θα μπορούσαν να γίνουν με τη δική σας συμμετοχή και επίβλεψη ώστε να αποκατασταθεί κατά κάποιον τρόπο η Φήμη του νησιού μας.

Επίσης εμμένουμε στις προτάσεις που κατά το παρελθόν σας είχαμε στείλει για την ανάγκη μείωσης των τελών στάθμευσης αεροσκαφών, καθώς και τη μείωση του τέλους ανά επιβάτη.

Σε κάθε περίπτωση είμαστε στη διάθεσή σας για να καλέσουμε τους υπόλοιπους φορείς για μια συζήτηση επί των θεμάτων που έχουν ανακύψει.

Για το Δ. Σ.

 Πρόεδρος Ο Γενικός Γραμματέας

Νομικός Νικόλαος Διαμαντόπουλος Γεώργιος